cyanic-selkie/wikianc huggingface dataset:
Sandefjord Ballklubb
1930-tallet
I 1938 ble den såkalte Norgesserien opprettet. SB hadde som mål å spile seg opp i denne serien som holdt et høyere nivå enn kretsserien. De gule og sorte klarte dette etter seire mot Stavern, Sem og Tempo. A-laget ble også divisjonsmestere i 1. divisjon etter å ha slått Grane 2-1 og Holmestrand 4-3. Etter at høstens kamper i Norgesserien var spilt hadde SB bare to klubber bak seg på tabellen. Det hadde vært en meget god sportslig sesong. Dette året ble også den nye tribunen på Stadion ferdig med 2500 sitteplasser, to garderober, dusjer og dommergarderober under tribunen.
1939 ble Ballklubbens hytte innviet på Li. Den ble gitt av Sandar Fabrikker. Klubbens formann Jørgen Jahre slapp nyheten i 1938, og ved hjelp av stor dugnadsvilje stod hytta klar til stor begeistring blant klubbens medlemmer. Klubben klarte å berge plassen i Norgesserien. I cupen gikk det tråere: Ballklubben tapte 10-0 mot Kongsberg etter å ha spilt 1-1 i den første kampen. Juniorlaget gjorde en god figur ved å bli kretsmestere. Det samme gjorde småguttelaget. Guttelaget ble avdelingsmestere. Dette året ble Sandefjord Ballklubbs Eldre dannet. Her ble Gerhard Hem formann.
1940-tallet
I 1940 var forhåpningene til årets sesong store. Klubbens økonomi var brukbar. Klubben hadde forberedt seg godt og Ballklubben hadde mange lovende unge fotballspillere. Sesongen i 1940 ble bare delvis avviklet på grunn av krigen. Det organiserte idrettsliv ble stanset av sine egne dette året.
I mai 1941 gravde Ballklubbens medlemmer opp Gamle Stadion så det ikke skulle drives med idrett der. Det ble gravd 23 grøfter tvers over gressteppet under påskudd at banen skulle dreneres. På Sandefjords Ballklubbs medlemsmøte 26. juni 1941 ble det ved skriftlig avstemning vedtatt at ingen av de 47 tilstedeværende medlemmene aktet å oppta idrettslig virksomhet. Den 3. mars 1942 ble det avholdt ekstraordinær generalforsamling etter et påbud av Norges Fotballeder. 77 stemte mot å drive aktiv idrett, ingen stemte for. Sandefjord Ballklubb lå deretter i dvale fram til mai 1945.
1947 kom SB for første gang til fjerde runde i cupen. Her tapte laget for Selbak. Publikumsinteressen var upåklagelig og nærmere 50 000 så Ballklubbens kamper på Stadion. I 1947/48 ble seriesystemet lagt om. Det ble innført en hovedserie med 2 avdelinger. Ballklubben kvalifiserte seg fra kretsserien ved å spille i kvalifiseringsserien til den nye Hovedserien. Laget gjorde det bra og lå på kvalifisert plass da høstkampene var ferdige. 11. juni debuterte Thorbjørn Svenssen på det norske A-landslaget mot Polen. Han ble også tatt ut som reserve på B-landslaget i bandy. Klubben var 30 år i 1947 og det kom ut en jubileumsbok der Arne Thoresen var redaktør.
SB klarte våren 1948 å kvalifisere seg til Hovedserien. Laget kom i B-avdelingen sammen med Fredrikstad, Storm, Sandaker, Freidig, Lyn, Sarpsborg og Mjøndalen. Ballklubben gjorde en god figur og etter høstens kamper lå laget på fjerdeplass. Arvid Havnås toppet scoringslisten sammen med Odd Wang Sørensen. Begge hadde åtte mål. I cupen ble SB slått ut i tredje runde etter 2-3 nederlag for Odd. Planene for Bugårdsparken som idrettsanlegg og folkepark ble lagt fram dette året. Norsk Tipping begynte sin virksomhet dette året og Sandefjord Ballklubb og Larvik Turn spilte åpningskampen på gressbanen på Haukerød. Ballklubben vant 2-0.
SBs A-lag kom etter ferdigspilt sesong våren 1949 på fjerdeplass. Arvid Havnås, Ballklubbens indreløper, ble toppscorer i Hovedserien. Høstkampene gikk dårligere og ved vinterpausen hadde Sandefjord Ballklubb bare Mjøndalen bak seg. Dette året fikk Ballklubben nummer på draktene sine. Det ble sydd på sorte store nummer på to draktsett. Begrunnelsen var at spillerne skulle bli lettere å følge på banen. På høstgeneralforsamlingen sa Jørgen Jahre fra seg formannsvervet etter 14 sammenhengende år som øverste leder av klubben. På generalforsamlingen ble han utnevnt til Ballklubbens første æresmedlem. Som ny formann ble Harry Enge Valgt. Sigurd B. Gade gikk av som formann i A/S Sandefjord Stadion etter hele 20 år. Ivar Johansen ble her ny formann. Utviklingen av det nye idrettsanlegget i Bugården fortsatte. Det ble full enighet mellom kommunen og A/S Sandefjord Stadion om fellesdrift av de to anleggene.
1950-tallet
Våren 1950 klarte Ballklubben akkurat å berge plassen i Hovedserien. SB måtte ha poeng i den siste kampen mot Ranheim på Stadion. 4800 tilskuere så de gule og sorte vinne 3-1. Høstsesongen ble god. Før vinterpausen lå Ballklubben på andreplass i sin avdeling bak Fredrikstad. På grunn av snø og kulde måtte kampen imidlertid utsettes til vårsesongen. Danske Tage Søgaard hadde ansvaret for SB den høsten.
I 1951 tok SB hjem både kretsmesterskapet for junior, gutter og smågutter. A-laget leverte en god vårsesong og ble nummer tre i Hovedserien. Høstsesongen var ikke like god og SB overvintret tredje sist på tabellen. Thorbjørn Svenssen fikk gullklokka for 25 spilte kamper på det norske A-landslaget.
Våren 1952 klarte SB å fornye kontrakten i Hovedserien med 3-3 mot Fredrikstad på Fredrikstad Stadion. SB ledet tre ganger. Hadde de gule og sorte tapt ville det ikke ha blitt spill i Hovedserien neste sesongen etter. Høstkampene gikk bra og Ballklubben overvintret på tredjeplass bak Larvik Turn og Lillestrøm. I kampen mot Larvik Turn stilte SB med redusert mannskap og tapte hele 12-0. I cupen ble Ulf Sandnes for sterke for de gul sorte og det ble 3-1 tap. Thorbjørn Svenssen ble Ballklubbens første olympier med deltagelse i OL i Helsingfors.
I 1953 endte A-laget på fjerdeplass i Hovedserien etter Larvik Turn, Asker og Lillestrøm. Ballklubben ønsket å revansjere seg for fjorårets store nederlag for Turn, men fikk det ikke. Hele 8500 tilskuere kunne konstatere at Ballklubben tapte 4-0 for Larvik Turn hjemme på Stadion etter 0-0 ved pause. SB produserte nå flere landslagsspillere: Yngve Karlsen fikk sin debut på A-landslaget mot England. Ole Johannessen og Ragnar Hvidsten spilte på B-landslags. Gunnar Guthu spilte mot Danmark på juniorlandslaget. Reidar Pedersen spilte mot danskene på ungdomslandslaget, mens Thor Stenersen var reserve på ungdomslandslaget mot Sverige. Dette året ble Hjertåsbakken restaurert og tanken om å bygge eget klubbhus i Bugårdsparken ble lansert i Ballklubbens klubbavis ”Ballklubb-Sport”.
1954 sikret SB seg ny kontrakt i Hovedserien etter sjetteplass i vårsesongen. Høstsesongen ble god og de gule og sorte overvintret på andreplass bak nabo og erkerival Larvik Turn. Ballklubben tapte både vår-og høstkampen mot de hvite og blå. 7400 så Larvik Turn vinne 2-0 på Stadion under høstkampen. Ballklubben ble slått ut i første runde i cupen av Strømsgodset som vant 1-0. SBs Thorbjørn Svenssen spilte sin landskamp nummer 50 for Norge.
I 1955 leverte A-laget en meget god sesong. SB kom helt til kvartfinalen i cupen der det ble tap for Skeid med 2-1. 15 700 overvar kampen i Oslo. Flere tusen kom fra Sandefjord og distriktet rundt. Mange var også stimlet utenfor Sandefjords Blad som overførte kampen pr telefon. I serien endte SB på tredjeplass bak Larvik Turn og Skeid. Høstsesongen var også god. SB lå på andreplass når vinteroppholdet ble innledet bak Larvik Turn. Hans Sperre spilte på juniorlandslaget mot Danmark. Ballklubbens Thorbjørn Svenssen, Gunnar Guthu, Yngve Karlsen og Ragnar Hvidsten spilte med det norske flagget på brystet.
1956 satte Sandefjord Ballklubbs småguttelag skåringsrekord for Ballklubb med 25-0 i en enkelt kamp. Laget fikk 172-10 i målforskjell i løpet av sesongen. Imidlertid var det Larvik Turn som stakk av med seieren i smågutteklassen. A-laget endte på 2.-plass i Hovedserien i vårsesongen etter Larvik Turn. Høstsesongen var bra og Ballklubben overvintret på 2.-plass bak serieleder Odd. Den 9.fedruar ble den første ishockeykampen spilt i Sandefjord. Skeid og det norske juniorlandslaget møttes og Skeid vant kampen 7-1. Ballklubben spilte noen dager senere sin første kamp og slo Jutul i 2. divisjon med 3-2. Knut Erik Hoel(2) og Thorbjørn Svenssen skåret Ballklubbens mål.
1957 skulle vise seg å bli det beste året så langt rent sportslig. Ballklubben spilte cupfinale mot Fredrikstad. Finalen på Ulevaal Stadion var imøtesett med store forventninger. FFK var nok favoritter men Ballklubben ble også levnet brukbare muligheter. Imidlertid skulle det vise seg at SB hadde lite å stille opp mot landets beste klubblag. De gule og sorte måtte se seg slått med 4-0. 33 000 tilskuere så finalen på Ullevaal. Sandefjord Ballklubbs første finalelag bestod av Per Elnan, Finn Gjelstad, Yngve Karlsen, Erik Kristiansen, Thorbjørn Svenssen, Ernst Norli, Rangnar Hvidsten, Hans Sperre, Gunnar Guthu, Arvid Havnås og Reidar Pedersen. I serien gikk det også meget bra for SB. Blant annet ble endelig erkerival Larvik Turn satt på plass med 2-0 seier på Lovisenlund i vårsesongen. To serierunder før slutt ledet Ballklubben sin avdeling. Men så kom to tap mot Viking 2-1 og Odd 1-0. SB endte sesongen derfor ”bare” som nummer 2.
Cupen i 1958 ble et antiklimaks for SB. Allerede første runde ble de gule og sorte slått ut av Drafn fra Drammen. I Hovedserien endte laget på 4.-plass i sin avdeling i vårsesongen. Høstsesongen var heller laber og SB overvintret nest sist på tabellen.
I 1959 spilte Ballklubben seg igjen fram til finalen i norgesmesterskapet etter å ha slått ut følgende lag: Åssiden (1-0), Kragerø (4-1), Selbak (0-0 og 2-1) Gjøvik/Lyn (1-0). Deretter var Larvik Turn motstander i kvartfinalen på Stadion. Her ble det satt publikumsrekord: Hele 14 076 tilskuere overvar oppgjøret mellom SB og LT. Kampen endte 3-1 til Ballklubben. Dermed var de gule og sorte klar for semifinale mot Greåker. Den kampen vant Ballklubben 2-0. Dermed var det duket for finale mellom Ballklubben og Viking på et fullsatt Ulevaal. Viking gikk opp i ledelsen i 1.omgang ved Rolf Bjørnsen. Erik Kristiansen utlignet etter rundt en halv time. Ballklubben var bare ”millimetre” fra å skåre ved Hans Sperre ved et innlegg fa Gunnar Guthu. Imidlertid avgjorde Vikings Gustav Hult i første ekstraomgang med 2-1 skåring til siddisene. Nok en gang måtte Ballklubbens spillere se motstanderlaget motta kongepokalen. Ballklubbens finalelag i 1959 besto av Per Elnan, Yngve Karlsen, Kjell Østby, Ernst Nordli, Thorbjørn Svenssen, Karl Thuve, Rolf Johansen, Hans Sperre, Erik Kristiansen, Arvid Havnås og Gunnar Guthu. Filmavisen kalte Sandefjord Ballklubb hvalfangerne i reportasjen fra cupfinalen.
I seriespillet berget Ballklubben plassen i vårsesongen i siste seriekamp mot Årstad. I Høstsesongen gikk det bedre og laget overvintret på femteplass i sin avdeling. Det ble gitt byggetillatelse for Ballklubbens klubbhus i Bugårdsparken.
1960-tallet
I 1960 spilte SB semifinale i cupen mot Rosenborg. SB måtte se seg slått med 4-0. En uke etter semifinalen møttes de to lagene igjen. Denne gangen i serien og Ballklubben vant 5-2 hjemme på Stadion over norgesmestrene dette året. I serien endte SB på en sjetteplass.
I 1961 ble SBs juniorlag norgesmestre. Ballklubben begynte seriesesongen bra og toppet 1. divisjon som den het med seire over Rosenborg, Eik og Larvik Turn, samt uavgjort mot Viking. Så møtte de gule og sorte Vålerengen på Bislett og dette innledet en svak periode. Ballklubben endte sesongen akkurat under streken. SB ble slått ut i cupens første runde av Brevik.
I 1965 rykket Sandefjord Ballklubb ned fra øverste divisjon etter en miserabel sesong. Poengfangsten var kun 2 poeng. Ballklubben ble desidert sist i 1.divisjon. I cupen kom laget til 4.runde der Gjøvik/Lyn vant 3-1
Påfølgende år, i 1966, ble det igjen nedrykk for de gul/sorte. I 1967 og 1968 spilte SB i 3. divisjon. I 1969 ble Storstadion innviet. Etter en dårlig sesong måtte Ballklubben igjen innse at det ble nedrykk.
1970-tallet
I 1971 endte Ballklubben som nummer to i tredje øverste divisjon, den gang kalt 3. divisjon. Da var det uvisst om SB skulle rykke opp. Man måtte vente på Fotballtingets avgjørelse i februar 1972. Der fikk SB gode nyheter: Det ble bestemt at nest øverste divisjon skulle utvides og Ballklubben rykket opp. SB spilte nest øverste divisjon, kalt 2. divisjon, i 1972 og 1973. I 1973 ble det nedrykk for de gul/sorte. I 1974 ble det igjen nedrykk for de Ballklubben etter en elendig sesong. I 1975 vant Ballklubbens lilleputter Norway-cup. A-laget havnet midt på 4. divisjonstabellen. Sesongen i 1976 var preget av at SB rykket ned i 5. divisjon.
1980-tallet
I 1980 havnet SB på 7.-plass på tabellen i 4. divisjon. Året etter, i 1981, ble SB nummer to i sin avdeling, men måtte se at Råde rykket opp.
I 1984 spilte SB en god sesong og resultatet ble opprykk etter en dramatisk serieavslutning. I 1985 havnet Ballklubben midt på tabellen i 3. divisjon etter en variabel sesong. I 1986 kjempet SB lenge mot Råde om opprykksplassen, men måtte se at Østfold-laget rykket opp.
I 1987 kjempet Ballklubben og Strømsgodset helt til siste serieomgang om opprykket. I dette året var det innført straffespark for å avgjøre kampene. I siste seriekamp trengte SB å vinne hjemme mot Slemmestad for å sikre opprykket. SB hadde mange sjanser til å avgjøre, men kampen endte 1-1. Straffesparkkonkurransen vant Slemmestad. Strømsgodset vant sin kamp og rykket opp. I 1988 spilte SB en middels sesong og havnet midt på tabellen.
1990-tallet
Ballklubben hadde en middels sesong i 1990, og endte sesongen på sjetteplass. For å bedre økonomien ble det solgt andelsbrev. I 1991 ble et vanskelig år for SB og sesongen endte med nedrykk. Dette året ble det også solgt andelsbrev. Ballklubben spilte i 2. divisjon i 1992 og 1993. I 1994 rykket SB opp til 1. divisjon igjen. I 1995 møttes Ballklubben og Jevnaker på Storstadion i siste serierunde. Jevnaker ville klare seg med uavgjort. Ballklubben måtte vinne kampen for å beholde plassen i 1. divisjon. Stillingen var 1-1 helt på tampen av kampen da SB fikk straffespark. SB fikk ingen skåring på dette, og rykket ned.
Fra 1996 til og med 1998 spilte Ballklubben i 2. divisjon. I 1999 ga Ballklubben sin plass i 2. divisjon til Sandefjord Fotball, og ble selv plassert i 4. divisjon. I 1999 rykket SB opp til 3. divisjon.
Etter tusenårsskiftet
SB spilte i 3. divisjon i 2000 og 2001 da det ble nedrykk. I 4.divisjon ble Ballklubben værende til 2006. Da rykket de gul/sorte ned til 5. divisjon. Ballklubben spilte i 5. divisjon i 2007. Før sesongstart i 2008 ga Halsen IF beskjed om at de ikke stilte lag i 4.divisjon. Flere lag som var bedre plassert enn Ballklubben takket nei til å søke om den ledige plassen, mens SB takket ja. I 2008 ble Ballklubben flyttet opp til 4. divisjon og endte sesongen som nummer fem på tabellen. 2009 kom de gulsorte på 4.-plass i serien. 2010 ble Ballklubben nummer 5 i 4.divisjon. SB fikk 3.-plass i serien i 2011. I 2012 kom Ballklubben tilbake i andre del av sesongen og endte som nummer syv på tabellen i 4.divisjon. I 2013 ledet Ballklubben serien i mai og endte på 5.-plass i 4.divisjon. I 2016 ble Bugården Kunstgress offisielt åpnet. A-laget i fotball spiller i 2023 i 4. divisjon.
Flest kamper
Gjert Rune Johansen («Gjerten»), 310 kamper på A-laget
Flagg og logo
Ballklubbens flagg består tre like store horisontale striper. Først gult, så svart med klubblogoen i midten, så gult igjen. Sandefjord Ballklubbs logo er i gult og svart og består av en nål der stiftelsesdato og bokstavene SB står. Rundt nåla er det en eikekrans.
Klubbsangen
Sandefjord Ballklubbs klubbsang heter «Sandefjord Å-Hå». Tekst og melodi er laget av Per Tveit og Svein Greger. Sangen ble spilt inn i 1989 i Nils Mathisens Fristad Studio ved hjelp av Sandefjord Ballklubbs A-lag.
Film
Ide/opplegg: Roar Kjølstad og Per Øien. Intervjuer: Rune Brynhildsen
¿Dónde Iré a Parar?
¿Dónde Iré a Parar? er den kostarikanske musikkgruppa Percances andre studioalbum. Det blei utgitt 7. august 2010, noe som blei markert med en konsert på Plaza de la Democracia i San José.
Singler
Alle singlene fra albumet har også musikkvideo.
Soñar Es Gratis
Soñar Es Gratis er den kostarikanske musikkgruppa Percances første EP. Den blei utgitt i 2007, og blei redigert og gjenutgitt i 2009 under navnet Soñar Es Gratis (Edición Especial), med en ekstra CD som inneholder de tre musikkvideoene fra albumet.
Tlaocera
Tlaocera er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
En middelsstor (12–14 millimeter), avlang oldenborre. "Snuten" (clypeus) er halvsirkelformet. Antennene består av ti ledd, der de tre ytterste danner en vifte. Forkroppen er litt glissent kledt med halv-lange hår. Hver dekkvinge har tre fine lengdelister.
Utbredelse
Arten er utbredt i Sør-Afrika (Kapp-provinsen).
Krise (1928)
Krise (originaltittel: Abwege) er et tysk stumfilm-drama fra 1928 regissert av Georg Wilhelm Pabst, med Brigitte Helm i hovedrollen.
Filmen hadde norsk premiere i april 1928, og ble distribuert i Norge av Internasjonalt filmkompani.
Handling
Irene er frustrert over at hun får lite oppmerksomhet fra ektemannen Thomas, en veldig opptatt advokat. Samtidig blir Irene tiltrukket av kunstneren Walter Frank, besøker ham i studioet hans, og går med på forslaget hans om å reise til Østerrike sammen. Men ektemannen hennes setter snart en stopper for disse planene.
Men senere går Irene sammen med Thomas sin kollega Möller til en nattklubb, hvor hun møter flere av venninnene hennes. Thomas begynner snart å mistenke at hans kone har en affære med Walter Frank.
When Men Desire
When Men Desire er en amerikansk stumfilm fra 1919, regissert av J. Gordon Edwards.
Handling
Historien følger en kvinne som blir internert i Tyskland, men som forsøker å stikke av slik at hun kan gjenforenes med sin amerikanske elsker.
Lua
Lua er et lettvekts skriptspråk med assosiative tabeller og utvidbar semantikk. Lua er kryssplattform siden språket er skrevet i ANSI C. Språket brukes blant annet som skriptspråk i mange spill, f.eks. World of Warcraft.
Navnet kommer fra ordet «lua», som betyr måne på portugisisk.
Historie
Lua ble utviklet i 1993 av Roberto Ierusalimschy, Luiz Henrique de Figueiredo, og Waldemar Celes, medlemmer av Computer Graphics Technology Group ved Pontifícia Universidade Católica do Rio de Janeiro i Rio de Janeiro. Gruppen utviklet programmer for Petrobas, blant annet for å lage litologiprofiler. Programmene krevde mye konfigurasjon fra brukerne, og på et tidspunkt fant de ut at det beste ville være å bygge inn et fullstendig programmeringsspråk. Siden brukerne var geologer og ingeniører fremfor profesjonelle programmerere, var det viktig å unngå kryptisk syntaks og semantikk. Tcl var det eneste reelle alternativet, men ble forkastet grunnet «uvennlig syntaks», dårlig støtte for å beskrive datastrukturer, og manglende støtte for andre plattformer enn Unix. LISP og Scheme ble forkastet også grunnet uvennlig syntaks. Python var fremdeles i barndommen. Dermed ble Lua født.
I 1996 publiserte gruppen en artikkel om Lua i et amerikansk tidsskrift. Artikkelen ble blant annet lest av utviklere ved LucasArts, som bestemte seg for å integrere Lua i spillene sine for å gi brukerne mulighet til å skrive makroer og tillegg. I 1998 anbefalte LucasArts Lua på verdens største spillutviklingsmesse, Games Developer’s Conference, og etterhvert begynte også andre spillutviklere å ta språket i bruk.
Særtrekk
Lua er dynamisk typet, og kjører programmer gjennom å tolke bytekode i en registerbasert virtuell maskin. Språket har automatisk minnehåndtering med inkrementell søppeltømming, og er spesielt egnet til konfigurering og skripting. Det er raskt sammenlignet med andre tolkede skriptspråk, tar lite plass, og er enkelt å komme i gang med for å skrive enkle skript.
Kildekoden til versjon 5.2.2 består av omtrent 20 000 linjer C-kode, som tilsvarer ca. 180 kB i Linux. At språket tar lite plass er gunstig for innbygging i ulike applikasjoner.
Lua er egentlig ikke et objektorientert språk, men det tilbyr mekanismer for å implementere klasser og arv direkte i språket. Den eneste innebygde datastrukturen er table, som i grunnen er en hashtabell. Denne kan benyttes om felt, liste, mengde og tuppel.
Roblox
Språket er veldig populært når det gjelder med Roblox, men bortsett fra at Roblox bruker en modifisert versjon, som heter Roblox Lua, eller RBX.lua som det faktisk heter, og det er språket som alle Roblox-spill, som Jailbreak og Adopt Me bruker.
Type 77
Type 77 er et kinesisk amfibisk beltegående pansret personellkjøretøy.
YW 531H
YW 531H (også kjent som Type 85 PPK eller M1967) er et kinesisk, amfibisk, pansret personellkjøretøy. Det ble utviklet samtidig med YW 531C, men er smalere, kortere og lettere.
Toflekket hermelinmåler
Toflekket hermelinmåler (Lomographa bimaculata) er en sommerfugl i gruppen av de egentlige målere (Geometridae). I Norge finnes den på Østlandet og Sørlandet.
Utseende
En forholdsvis liten (vingespenn 22 – 28 mm), slank, gråhvit måler med litt silkeaktig glans. Antennene er trådformede hos begge kjønn og omtrent halvparten så lange som forvingen. Forvingen har to mørke flekker ved forkanten, bakover fra disse går det mer eller mindre tydelige, bølgete, mørke tverrstriper. Området langs ytterkanten er ofte gråaktig, men kan være hvitt som resten av vingen. Bakvingen er gråhvit. Larven er slank, matt grønn og glatt.
Levevis
Larvene lever på hegg (Prunus padus), slåpetorn (Prunus spinosa) og hagtorn (Crataegus spp.), kanskje også på andre busker og løvtrær. De voksne målerne flyr om natten i mai – juni. Arten kan av og til ha masseforekomster.
Utbredelse
Arten finnes i Europa og videre østover til Sakhalin. I Norge ble ikke arten registrert før i 1974, men den finnes nå langs Østlandskysten vestover til Vest-Agder.
Andreas Drarvik
Ola Andreas Drarvik (født 9. mars 1940, død 18. november 2017) var en ordfører i Suldal kommune i Rogaland som representerte Senterpartiet. Han innehadde vervet fra 2003 til 2007 og var medlem av kommunestyret i tre perioder. Han har også vært varaordfører i kommunen.
Det året det var så bratt (sang)
«Det året det var så bratt» er en norsk sang som ble skrevet av Øystein Sunde og utgitt september 1971 på Sundes musikkalbum Det året det var så bratt.
Teksten består av absurde setninger og hadde sin inspirasjon fra sjargongen på Lambertseter der Sunde vokste opp i 1960-årene. Sjargongen var en parodi på hvordan Sundes foreldregenerasjon snakket. Da Sunde skulle legge på sang, hadde han på forhånd ikke helt renskrevet siste vers. Derfor ble det til at han improviserte siste del av sangen mens den tonet ut.
Skyting under Sommer-OL 2008 – Skeet kvinner
Kvinnenes skeet fant sted den 14. august 2008 på Beijing Shooting Range Hall i Beijing.
Kantharos
Kantharos (gresk κάνθαρος) er en form for gresk keramikk som ble benyttet som drikkekar. I dens gjenkjennelige "Type A"-form er den karakterisert av dy bolle, høye fotstykke og et par med høye, vertikale hanker, som strekker seg over kanten på karet. De greske ordene kotylos (κότῦλος, hankjønn) og kotyle (κοτύλη, hunkjønn) er andre navn for samme form.
Kantharos er en kopp som ble benyttet for å oppbevare vin, muligens for å drikke den eller for bruk i ofringer. Kantharos synes å være assosiert til Dionysos, guden for vinen, som igjen også var knyttet til vegetasjon og fruktbarhet. Dionysos ofte vist ved å holde i denne formen for kar, som på et eksempel på en sølvstatermynt som ble preget mellom 420-410 f.Kr. i Nagidos i Kilikia.
Den var kanskje ikke en kopp for banketter, men heller et kar benyttet i førkristne kulter for gjenfødsel eller gjenoppstandelse, udødelighet tilbud ved vinen, «fjerne i ekstasens øyeblikk selvbevissthetens byrder og opphøye mennesket til rangen av guddom.»
Vittorio Gassman
Vittorio Gassman (født 1. september 1922, død 29. juni 2000) var en italiensk teater-og filmskuespiller og regissør. Han regnes som en av de største italienske skuespillerne gjennom tidene og blir populært kalt Il Mattatore. Han ble tildelt prisen Fyrsten av Asturias' pris for kunst i 1997.
Hans lange karriere som skuespiller og regissør begynte i Milano i 1942 og han har siden den gang hatt roller i over 100 italienske filmer. Han har hatt flere teater-roller, jobbet som regissør og skrevet manus for flere filmer.
A Sphere in the Heart of Silence
A Sphere in the Heart of Silence er det syvende studioalbumet til den amerikanske musikeren John Frusciante. Albumet er det femte av en serie av seks utgitt av Frusciante i 2004. Albumet inneholder et større utvalg av elektronika, enn tidligere album. Frusciante uttalte; «Det er elektronisk musikk, men gjort mer rått. Vi spilte inn albumet samtidig med Inside of Emptiness – og består av alle disse ute-av-kontroll ideene mine er bygd opp ut ifra min spillestil. Det er noe techno og noe punk rock med skrikende-vokal».
Sporliste
Alle sangene er skrevet av John Frusciante og Josh Klinghoffer.
Magnus Blakstad
Magnus Blakstad (født 18. januar 1994) er en norsk tidligere fotballspiller.
Ajmer (distrikt)
Ajmer (hindi: अजमेर जिला ) er et distrikt i den indiske delstaten Rajasthan. Distriktets hovedstad er Ajmer.
Demografi
Ved folketellingen i 2011 var det 2,584,913 innbyggere i distriktet, mot 2,181,670 i 2001. Den urbane befolkningen utgjør 40,09 % av befolkningen.
Barn i alderen 0 til 6 år utgjorde 14,50 % i 2011 mot 17,13 % i 2001. Antallet jenter i den alderen per tusen gutter er 893 i 2011 mot 922 i 2001.
Bendik Hofseth
Bendik Hofseth (født 19. oktober 1962 i Oslo og oppvokst i Lørenskog) er en norsk jazzmusiker (saksofon), plateprodusent og komponist, kjent fra flere titalls utgivelser nasjonalt og internasjonalt.
Karriere
I Oslo var han med i bandene Chipahua og The Heavy Gentlemen sammen med Knut Reiersrud. Han utdannet seg deretter i USA, der han også arbeidet i flere år som arvtaker til Michael Brecker i bandet Steps Ahead (1987–92), og med sin egen pop-debut IX der han både sang, spilte saksofon, keyboards og programmerte (Columbia, 1991). Dette ble etterfulgt av albumet Amuse Yourself (1993) med sitt eget B.H. Band. Hofseth skrev også bestillingsverket Q for Vossajazz i 1991.
Verket Metamorfoser ble fremført på Vossajazz 1994 med musikerne Mike Mainieri på vibrafon (fra Steps Ahead), Eivind Aarset på gitar, Anders Jormin på bass, Talvin Singh på tabla og Jon Christensen på trommer. Verket ble utgitt på CD året etter (Verve, 1995). Etter søksmål fra IKEA ble hans Planets, rivers and ... IKEA (utgitt på eget selskap, 1996) trukket tilbake fra markedet. Albumet gav ham uansett NOPA-prisen for Årets verk i 1996.
I kvartett med Jormin, samt Django Bates på piano og Audun Kleive på trommer utkom Colours (Verve, 1997). Norske tekster ble fremført på Smilets historie (Universal, 1999), der Hofseth igjen synger. Enda et album med norske tekster ble lansert Itaka (Grappa, 2005). På albumet XI (Grappa, 2009) oppsummerer tidligere soloalbum med nye instrumentalversjoner av utvalgte låter.
I 2011 blir albumet hans IX (1991) kåret til et av Norges 100 beste plater gjennom tidene i kåringen "Morgenbladet topp 100".
Myrmidonere
Myrmidonere (gresk: Μυρμιδόνες) var i henhold til gresk mytologi et legendarisk folk. De var meget modige og dyktige krigere, og ble ledet av helten Akilles, slik som beskrevet av Homer i Iliaden. Myrmidonernes eponymiske stamfar var Myrmidon, en konge i Fthia eller Phthia (det sørligste området i regionen Thessalia). Han skal ha vært en av Zevs' sønner med en prinsesse i Fthia ved navn Eurymedusa, datter av Kletor eller Acheloos. Forførelsen av Eurymedusa skjedde ved at Zevs kom seg inn til henne i skikkelse av en maur.
En etiologisk myte om deres opprinnelse, som er utviklet på deres etymologi, ble navnet i klassisk gresk tolket som «maurfolket», fra μυρμηδών (murmedon), «maurrede» og fra μύρμηξ (murmex), «maur». Denne forklaringen er først nevnt hos Ovid i hans Metamorfoser. I Ovids fortelling er kong Aiakos av øya Aegina i Saroniabukta (far til Pelevs som ble far til Akilles) og han tryglet Zevs om at øya hans måtte bli befolket på nytt etter en forferdelig sykdom. Zevs svarte at hans folk ville telle som maur på hans hellige eik, og fra maurene sprang folket på Aegina opp fra, myrmidonerne.
I henhold til Homers Iliaden var myrmidonerne de frykteligste av alle krigere i antikkens Hellas. Et annet navn på myrmidonerne hos Homer var «hellenere», oppkalt etter deres mytologiske stamfar Hellen. Hellenere ble senere det navnet som alle grekere refererte til seg selv som, og navnet på det land de bodde i eller kom fra, Hellas.
Myrmidonere i annen kultur
Myrmidonerene kan sees i den amerikanske filmen Troja fra 2004, som er basert på Homers Iliaden. Det finnes også en rekke rolle- og strategispill som bruker myrmedonerne som soldater.
House M.D.
House M.D., eller bare House, er en amerikansk dramaserie som gikk på kanalen FOX fra 2004 til 2012. Den var produsert av David Shore i samarbeid med Paul Attanasio. Handlinga var lagt til et sykehusmiljø i en amerikansk storby og handlet i hovedsak om den eksentriske legen dr. House og hans ukonvensjonelle måte å behandle pasienter på. Hovedrollen som House ble spilt av briten Hugh Laurie.
Bendik Hofseth
Karriere
I 2018 slipper Bendik Hofseth ut det høyst personlige albumet Atonement (C+C Records) med tekster på engelsk, hvor bl.a. annet Mike Mainieri og Anneli Drecker er gjester. Ellers har han medvirket på et hundretalls utgivelser med norske musikere som Arild Andersen, Helge Iberg og Ingeborg Hungnes, Bjørn Eidsvåg, Jacob Young, Øystein Sevåg, Jan Eggum, Kenneth Sivertsen, Anne Karin Kaasa, Ketil Bjørnstad, Jan Bang og Bertine Zetlitz. Hofseth har også laget musikk til filmene Farlig Farvann (1992), Veranda før en tenor (1994), Oppfinnelser med Kristiansand Kammerorkester (1999) samt Sex, håp og kjærlighet (2005). Han etablerte en festival for kammermusikk i Fredrikstad. Som plateprodusent har han arbeidet for Kenneth Sivertsen og Jan Eggum.
House M.D.
I Norge har serien vært å se på NRK, som har sendt den siden 2006.
Handling
TV-seriens hovedperson er dr. Gregory House, spilt av den britiske skuespilleren Hugh Laurie. House er et usympatisk, selvsentrert medisinsk geni og er sjef for diagnoseavdelingen på det oppdiktede Princeton-Plainsboro Teaching Hospital i New Jersey. De fleste av House' medisinske teorier om hva som feiler pasientene sine er basert på en kombinasjon av magefølelse og unaturlig gode gjetninger. Teoriene er så uvanlige og usannsynlige at de krever livsfarlige behandlingsmetoder. House sine metoder krever som regel sykehusets direktør sin godkjennelse og fører han ofte til direktøren dr. Lisa Cuddy, spilt av Lisa Edelstein. Cuddy er den eneste personen som våger å si nei til House, selv om han som regel får det som han vil.
I tillegg til legene på House sin gruppe og dr. Cuddy spiller dr. James Wilson (Robert Sean Leonard) en viktig rolle i serien. Wilson er House sin eneste trofaste venn som følger han opp uansett hvor uprofesjonelt han oppfører seg. Gjennom sesongene er forholdet mellom House og Wilson vel så spennende som selve pasientgåten.
TV-serien har blitt rosende omtalt av kritikere og har hatt høye seertall helt fra start. Den første episoden ble sett av syv millioner mennesker i USA. Serien var på topp ti-listen over de beste TV-seriene i USA fra sesong 2 til sesong 4. House har også mottatt flere priser deriblant; People's Choice Awards, Peabody Awards, to Golden Globe Awards og tre Primetime Emmy Awards.
Jostein Solberg
Jostein Solberg (født 1. februar 1949) er en tidligere norsk tjenestemann og politiker (KrF).
Han har eksamen fra lærerhøyskole og Statens forvaltningshøgskole, og var lærer 1972–1973, menighetsarbeider 1974–1975, yrkesrettleder i arbeidsmarkedsetaten i Nord-Trøndelag 1975–1984, kontorsjef ved fylkesarbeidskontoret 1985–1991, underdirektør ved fylkestrygdekontoret 1991–1993, rektor ved Bakketun folkehøgskole 1993–1998, fylkesarbeidssjef i Nord-Trøndelag 1998–2006 og fylkesdirektør i NAV 2006–2011. Han hadde permisjon for å være assisterende arbeidsdirektør i 2002 og prosjektmedarbeider i NAV Interim 2005–2006.
Solberg var medlem av Kristelig Folkepartis sentralstyre 1993–1995 og 1997–1999 samt statssekretær i Arbeids- og administrasjonsdepartementet 1999–2000, og har også vært medlem av Steinkjer kommunestyre og formannskap. Han har dessuten vært styreleder i Normisjon Trøndelag.
House M.D.
Rolleliste
Etter at FOX kjøpte serien fikk den arbeidsnavnet "Chasing Zebras, Circling the Drain". (Sebra er et medisinsk uttrykk for en uvanlig og sjelden diagnose). Den opprinnelige idéen var en gruppe leger som jobbet sammen for å løse saker som ingen andre leger klarte å løse. Shore mente det var viktig å ha en spennende og interessant hovedperson som analyserte pasientenes personlighet og løste gåtene ved å grave fram pasientenes hemmeligheter og løgner. Etter hvert som arbeidet tok til ble oppgaven med å skape en interessant hovedperson viktigere enn selve arbeidet med seriens form og oppsett. Hovedpersonen fikk navnet House som også ble seriens navn. Shore utviklet de andre karakterene og skrev manuset til pilot-episoden av serien. Mannen som regisserte den første episoden, Bryan Singer, var med på å forme karakterene i serien, ga den første episoden navnet "Everybody lies", og mente at dette var en av grunntankene i serien. Shore har fortalt at hovedlinjene i de første episodene ble basert på arbeidet til Berton Roueché. Roueché jobbet for The New Yorker fra 1944 til 1994 og var spesialist på å skrive om uvanlige og sjeldne medisinske saker.
David Shore brukte sin egne erfaring fra et sykehusopphold på et universitetssykehus til å skape hovedpersonen. Shore husket at han tenkte: "Jeg vet at så fort jeg forlater sykehuset så kommer de til å mobbe meg for min uvitenhet. Det hadde vært gøy å se en karakter som ikke ventet til pasienten hadde gått før mobbingen begynte." En annen viktig grunntanke i serien var at hovedpersonen skulle være handikappet på et vis. I begynnelsen var tanken at House skulle sitte i rullestol, men FOX nektet å godta det. Jacobs har senere takket FOX for at de måtte skape House på en annen måte enn først planlagt. Det endte med et skadet bein som kom fra en gal diagnose. House lever også i konstant smerte og er helt avhengig av narkotiske smertestillende.
Blåsehull (geologi)
Et blåsehull i geologien er en havgrotte som strekker seg innover fra sjøen, og så oppover i en vertikal sjakt som ender i et hull på overflaten. Hvis grotten er formet på rett måte, kan sjøvann blir presset inn grotteinngangen og oppover til toppen av grotten slik at vannet spruter ut som en geysir.
Et blåsehull er også et navn brukt om sjeldne geologiske strukturer der luft enten blåses ut eller blir sugd inn i et lite hull ved overflaten på grunn av trykkforskjeller mellom det lukkede underjordiske grottesystemet og overflaten. Blåsehullene i Wupatki nasjonalmonument er et eksempel på et slikt fenomen.
Peel Park
Accrington Stanley hadde tidligere spilt på banen Moorhead Park, men da klubben startet igjen etter 1. verdenskrig valgte de å finne et mer egnet sted. Valget falt på et område ved Peel Park Hotel. Kjøpesummen var £2500. Banen ble åpnet 20. september 1919 med kamp mot Stalybridge Celtic.
Tilskuerrekorden på Peel Park var 17 634 for en vennskapskamp med flomlys mot Blackburn Rovers 15. november 1954. Rekorden for en ligakamp var 15 425 mot York City 11. april 1955 (3. divisjon). Det laveste tilskuerantallet på Peel Park i en kamp i The Football League var 925 mot York City 30. mars 1960. Klubben hadde imidlertid langt færre tilskuere på mange andre kamper på banen.
I april 1958 kjøpte Accrington Stanley en brukt tribune fra Aldershot Military Tattoo. Tribunen ble imidlertid langt dyrere enn klubben hadde beregnet, og kjøpet bragte klubben ut i økonomiske vanskeligheter. Accrington Stanley trakk seg fra ligaen i mars 1962 og gikk konkurs året etter, men fortsatte som amatørklubb til januar 1966. Deretter ble Peel Park solgt. Da klubben ble startet på nytt i 1968, valgte de Crown Ground som ny hjemmebane. Baneforholdene på Crown Ground var imidlertid dårlige, og klubben ønsket etter hvert å ta over Peel Park igjen. I 1973 spilte de en enkelt seriekamp på Peel Park, og i 1975 gjorde de et forsøk på å returnere permanent til den gamle banen. Forsøket lyktes imidlertid ikke, og klubben ble værende på Crown Ground.
Da klubben trakk seg fra ligaen i 1962, hadde Peel Park en offisiell tilskuerkapasitet på 24 600, med 9000 under tak, men bare ca. 2300 sitteplasser. Etter konkursen forfalt imidlertid banen. Den ene tribunen brant ned i april 1972, og de andre tribunene ble også revet. I dag er det lite igjen av banen. Selve gressmatta og den gamle garderoben eksisterer fremdeles, men alt av tribuner er borte.
Naphaswan Yangpaiboon
Naphaswan Yangpaiboon (født 12. mai 1988) er en thailandsk skytter som konkurrerer i pistolskyting. Hun representerte landet sitt under Sommer-OL 2012 i London, der hennes beste resultat var nummer 36 i 25 meter pistol.
Under Sommer-OL 2020 i Tokyo som ble arrangert i 2021, ble hun nummer 39 i 10 meter luftpistol.
Dalsgrenda
Dalsgrenda er en bygd i Rana kommune som ligger ca. 12 km sør for Mo i Rana. E6 passerer vest for grenden.
Stedet huser bl.a. Dalsgrenda skole.
Dalsgrenda var tidligere kjent som Dalselv, men byttet tilbake til sitt tradisjonelle navn i 2005. I Dalsgrenda bodde det 803 innbyggere ved starten av 2008 som er fordelt over flere stedsnavn.
Pasaphylla
Pasaphylla er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Dalsgrenda
Folketall
Statistisk sentralbyrå (SSB) oppgir følgende folketall for Dalselv:
Pasaphylla
Utseende
En middelsstor (15–21 millimeter), avlang oldenborre. Forkroppen er tett hårete. "Snuten" (clypeus) er bredt innbuktet i spissen. Antennene består av ti ledd, de tre ytterste danner en vifte med lange blader. Pronotum har rundede sider, dekkvingene er parallellsidige med to svake lengderibber. Bare hannen er beskrevet.
Utbredelse
Arten er utbredt i Sør-Afrika (Kapp-provinsen).
Kirsti Nyutstumo
Kirsti Nyutstumo (født 12. august 1968) er en norsk musiker og bassist. Hun er mest kjent som turné-bassist i popbandet Bel Canto og Oslo-rockebandene Yeahlove Swans og Femi Gange. Hun er søsteren til Anne og John Nyutstumo som er kjent fra Tramteatret og spilte bass i Tramteatret under gjenforeningskonserten i 2011 etter at Billy Johansson døde av kreft i 2007.
Mikroutbrudd
Et mikroutbrudd («microburst») er en lokal luftsøyle med synkende luft som fører til et kraftig vindkast som blåser ut til alle kanter fra et sentralt punkt på bakken. Som regel oppstår fenomenet i forbindelse med cumulus congestus eller cumulonimbusskyer.
Uttrykket ble først definert av Tetsuya Theodore Fujita (kanskje mest kjent for å ha introdusert Fujitaskalaen for gradering av tornadoer), som en type fallvind som skaper kraftig horisontal vind innenfor et område på 4 km i diameter. Dersom vinden dekket et område større enn 4 km i diameter kalte Fujita det for «makroutbrudd».
Man kan skille mellom «våte mikroutbrudd», som oppstår i forbindelse med nedbør, og «tørre mikroutbrudd» som består av virga. Begge typer oppstår hovedsakelig ved at luften blir avkjølt av nedbør, og faller raskt ned mot bakken. I tørre mikroutbrudd vil nedbøren falle ned i et lag med tørr luft under skyen og fordampe. Siden fordampingen fører til avkjøling av luften, blir fallvinden akselerert. Når det er varm luft nær bakken vil denne luften som regel stige, og kan da motvirke fallvinden, men den synkende luften kan likevel nå bakken med en viss kraft. Siden regnet har fordampet vil ofte det eneste synlige tegnet på utbruddet være støv som er virvlet opp av vinden.
Et vått mikroutbrudd oppstår ofte i forbindelse med kraftig regn. Ofte når regnet og fallvinden bakken med en slik kraft at de sprer seg utover og oppover og danner en spesiell krøllformasjon. De kan kanskje også oppstå ved at den kraftige jetstrømen blir bøyd ned mot bakken i tordenvær (se fallvind).
Mikroutbrudd kan skape vind opp mot 75 m/s (270 km/t) og kanskje kraftigere.
Konsekvenser
At mikroutbrudd oppstår svært brått og på så liten skala gjør at de er til store fare for flytrafikk, særlig når de oppstår nær flyplasser. Det har skjedd flere alvorlige flyulykker med dødelig utfall som følge av slike utbrudd.
Flyulykkene inntreffer som regel i det et fly skal lande. Siden et utbrudd kan føre til svært kraftig vind i alle retninger ut fra nedslagsområdet kan de i verste fall snu motvinden flyene baserer seg på når de skal lande. En kraftig økning i motvind kan få en pilot (spesielt uerfarne) til å gi mindre gass for å opprettholde farten til flyet. (Farten er indikert av lufthastigheten, som kortvarig øker.) Når flyet har gått igjennom mikroutbruddet får det kraftig medvind, mister mye oppdrift og faller brått mot bakken.
Det er har vært flere tilfeller av mikroutbrudd som har ført til andre ødeleggelser også. Enkelte kraftige utbrudd har ført til at skip har sunket. I 1995 ble Alexandria Bay i New York, USA rammet av et mikroutbrudd med vindkast på opp mot 160 km/t (45 m/s) som førte til skader på mange bygninger og rev opp mange trær. I 2006 skjedde det samme igjen i Hickory Hills, Illinois, der vinden blant annet rev taket av en ungdomsskole og førte til et omfattande strømbrudd fordi trær falt ned på strømlinjer.
Skenes kjertler
Skenes kjertler ligger mellom skjeden og urinrøret. De bidrar trolig til lubrisering av urinrøret, og sekretet som skilles ut har trolig antimikrobielle faktorer. De kan sammenlignes med mannens prostata, og det er meget mulig at de spiller en rolle i ejakulasjon hos kvinner.
Homalomelas
Homalomelas er en slekt av biller som tilhører den artsrike underfamilien Cerambycinae i familien trebukker (Cerambycidae).
Terje Thornquist
Terje Thornquist (født 14. april 1948) var ordfører i Hjelmeland kommune fra 1995 til 2007. Han representerte Kristelig Folkeparti. Han var også styreleder i Ryfylke IKS. Terje Thornquist har bakgrunn som lærer og kommer opprinnelig fra Indre Arna.
Homalomelas
Utseende
Middelsstore, avlange, langbeinte, blankt svarte trebukker med hvite tegninger. Antennene er omtrent så lange som kroppen, ganmske kraftige, i alle fall de midterste leddene mer eller mindre sagtakkede. Pronotum er rundet, dekkvingene jevnbrede med ett eller to hvite tverrbånd. Beina er nokså tynne.
Utbredelse
Slekten er bare kjent fra Sri Lanka.
Systematisk inndeling
Slektslisten følger.
Psykogen polydipsi
Primær polydipsi eller psykogen polydipsi  er en spesiell form for polydipsi. Den er vanligvis assosiert med en pasients økende væskeinntak på grunn av følelsen av å ha tørr munn.
Når begrepet «psykogen polydipsi» er brukt, antyder det at tilstanden er forårsaket av psykiske lidelser. Tørr munn skyldes ofte fenotiazin-preparater som brukes mot enkelte psykiske lidelser, og ikke den underliggende lidelsen.
Noen former for primær polydipsi er eksplisitt karakterisert som ikke-psykogene.
Klinisk presentasjon
Pasienten drikker store mengder vann, noe som øker det ekstracellulære trykket. Som en bivirkning er vasopressin (antidiuretisk hormon)-nivået senket. Urinen til disse pasientene vil ha en lav elektrolyttkonsentrasjon, og den vil bli produsert i store mengder (polyuri). Hvis pasienten er institusjonalisert, vil tett oppfølging være nødvendig for å kontrollere væskeinntaket. Ved ekstreme episoder vil pasientens nyrer være ute av stand til å håndtere overhydreringen, og vektøkning kan registreres.
Årsaker og bakgrunn
Psykogen polydipsi er en type polydypsi beskrevet hos psykisk utviklingshemmede og/eller pasienter med psykiske lidelser. Det forekommer i en undergruppe av personer med schizofreni. Disse pasientene, de fleste med en lang historie av sykdom, har forstørrede ventrikler og skrumpet cortex på MR, noe som gjør den fysiologiske mekanismen vanskelig å isolere fra den psykogene. Det er en alvorlig lidelse, og den fører ofte til institusjonalisering. Polydipsi-pasienter kan være svært vanskelig å administrere som dagpasienter. Polydipsi bør tas på alvor – det kan være livstruende siden serumkonsentrasjon av natrium er fortynnet i en slik grad at kramper og hjertestans kan oppstå. Polydipsi-pasienter har vært kjent for å søke væske fra enhver mulig kilde.
Behandling
Behandlings-resistente psykiatriske pasienter med polydipsi kan i et institusjonsmiljø reguleres ved bruk av en vekt-vann-protokoll. Først må baseline vekt etableres og korreleres til serum natrium-nivå. Vekten vil normalt svinge i løpet av dagen, men når vanninntaket øker vil vekten naturlig stige. Legen kan forordne en trinnvis serie av intervensjoner ettersom vekten stiger. Tiltakene må individualiseres med hensyn til pasientens normale vekt og svingninger, kosthold, komorbide lidelser (for eksempel en krampelidelse) og om urinsystemet fungerer som det skal. Progressive skritt kan være omdirigering, restriksjoner med hensyn til hvor pasienten får oppholde seg, og økende nivåer av fysisk begrensing med overvåking. Slike planer bør også inneholde progressiv økning i overvåkingen, samt et nivå der serumkonsentrasjon av natrium-nivået blir målt.
Det er viktig å merke seg at flertallet av psykotrope medikamenter (og en god del andre medikamenter) kan føre til munntørrhet, men dette må ikke forveksles med ekte polydipsi, der et farlig fall i serumkonsentrasjon av natrium vil forekomme.
Atypiske pasientprofiler
Mens psykogen polydipsi vanligvis ikke blir sett hos andre enn mennesker med alvorlige psykiske lidelser, kan det fra tid til annen finnes hos personer som ikke har psykose, men det finnes ikke forskning som dokumenterer dette annet enn som anekdotiske observasjoner. Slike personer ønsker typisk å ha flaskevann som er iskaldt, de inntar vann og andre væsker i store mengder, og de kan feilaktig bli diagnostisert med diabetes insipidus, siden kronisk overdrevent inntak av vann kan gi symptomer og diagnostiske resultater som ligner mild diabetes insipidus.
Veterinærmedisin
Psykogen polydipsi er også observert hos noen dyr.
Georg David Anthon
Georg (George) David Anthon (født 1. oktober 1714, død 30. august 1781) var en tysk-dansk arkitekt som virket i Danmark.
Anthon var elev av og konduktør hos Nicolai Eigtved og ble i 1748 utnevnt til lærer i geometri og arkitektur ved Kunstakademiet.
I 1751 ble han kongelig bygningsinspektør, i 1761 hoffbyggmester og inspektør over alle kongelige slott.
Anthon har blant annet tegnet spiret på Christians kirkes tårn, stallbygningen ved Frederiksberg slott og Frederiks kirke. Han sto også for en ombygging av Bregentved. I en kort periode etter Eigtveds død ledet han arbeidet på Marmorkirken.
Ekteskap
Anthon giftet seg med Eigtveds datter Anne Margrethe 28. april 1755 og fikk sønnen Adam Gottlob med henne året etter.